Catalunya des dels Arxius de la XAC.
Catalunya des dels arxius de la XAC.
Esdeveniments i festes populars digitals 2020
En un moment en què la crisi de la COVID 19 ens ha imposat la cancel·lació d'esdeveniments i actes socials que configuraven bona part del nostre calendari tradicional i festiu, us proposem un programa d'exposicions i actes virtuals que reprodueixen les festes populars, esportives i actes singulars de tota Catalunya, a través dels documents d'arxiu, especialment de la fotografia, que conservem a la Xarxa d'Arxius Comarcals de Catalunya i especialment de l'Arxiu Comarcal del Pallars Jussà i els arxius municipals de la comarca, vinculats a una sèrie de propostes.
Concretament, el capítol 6 està dedicat a la Primavera fotogràfica, i monogràfics de fotògrafs.
És en aquest context que a partir d'avui, us volem presentar una sèrie d'exposicions virtuals, on podreu disposar d'una breu biografia i una selecció de les millors fotografies de 5 fotògrafs més rellevants que tenim custodiats al nostre arxiu comarcal i que representen 3 municipis d'actuació: Tremp, La Pobla de Segur i Isona.
El seu pare, nascut a Abella de la Conca, s'establia a Tremp cap als anys 90 del S.XIX per treballar al molí del riu, fent l'ofici de cadiraire i de barber.
Pompeu era el gran de quatre germans i va heretar els coneixements dels oficis del seu pare.
En aquells temps, La Conca de Tremp estava tocada de mort, la fil·loxera havia acabat amb la vinya, principal recurs econòmic de la Conca, i el futur era molt incert.
En plena Primera Guerra Mundial (1914-1918), Molist és cridat a quintes l'any 1916, i destinat a l'illa de Maó, on va fer amistat amb un francès aficionat a la fotografia que li va transmetre la passió per aquest art. Finalitzat el servei militar, s'establia a Barcelona, on aprendria la tècnica fotogràfica als laboratoris Llobet.
En aquests anys compaginava la feina de fotògraf a Barcelona i a Tremp.
I com que la fotografia no donava, va fer societat amb Josep Riu, fundant el taller de Mobles Riu i Molist.
D'una forma autodidàctica va construir una càmera fotogràfica i va llogar un espai al costat del taller de mobles, on va establir el seu estudi fotogràfic.
Va ser jutge de Pau municipal de Tremp i vocal de la comissió econòmica d'UGT-PSUC i gran col·laborador i pintor d'escenaris teatrals al teatre La Lira de Tremp.
Es casa amb Teresa Mir, i tindrà tres filles: Maria, Pepita i Llibertat.
La seva dona morí sobtadament l'any 1936 i 33 anys.
Passada la guerra civil, va estar empresonat, a l'haver tingut responsabilitats polítiques i va pensar marxar a França, però es va quedar finalment a Tremp.
Va deixar l'empresa de mobles i es va dedicar exclusivament a la fotografia, especialment al món del retrat, ajudat per la seva filla Pepita.
El Règim franquista amb l'afany fiscalitzador, necessitava fotògrafs professionals per fer fotografies en passis, salvo conductes, passaports, carnets de família nombrosa, etc, per la qual cosa va tenir futur com a retratista.
Amb motiu de l'exposició Pompeu Molist, l'art del retrat a Tremp, de l'any 2008, un seguit de clixés fotogràfics, plaques de vidre i reproduccions fotogràfiques propietat de les senyores Maria, Josepa i Llibertat Molist Mir i d'altres persones que tenien fotografies de Molist, van ser cedides a l'Ajuntament de Tremp i ingressades a l'Arxiu Comarcal del Pallars Jussà on es conserven i difonen.
Segurament Pompeu Molist va ser el primer fotògraf establert professionalment a Tremp i per aquesta raó és just el seu reconeixement i la seva aportació al món de la fotografia a la comarca del Pallars Jussà.
Si voleu conèixer la vida i l'obra d'aquest fotògraf, us recomanem el llibre:
VVAA; Pompeu Molist: l'art del retrat a Tremp, Ajuntament de Tremp, Edicions Garsineu, Tremp, 2008.
Us deixem aquest enllaç, per si voleu accedir a l'àlbum amb una selecció de fotografies de Pompeu Molist: